Žydrojo Ežero nacionalinis parkas

Žydrojo Ežero nacionalinis parkashttp://pasaulio-vardai.vlkk.lt/vietovardis/zydrojo_ezero_nacionalinis_rezervatas () – saugoma gamtos sritis vakarų Azerbaidžane, Geigelo rajone, aplinkui Žydrąjį (Geigelo) ežerą. Plotas – 127,55 km². Nacionalinis parkas įsteigtas 2008 m., gerokai išplėtus čia anksčiau buvusį Žydrojo Ežero rezervatą (įsteigtas 1925 m., apėmė 70,1 km² plotą).

Nacionaliniame parke saugomi vaizdingi Geigelo ir Moralgelo ežerai, Mažojo Kaukazo kalnų miškai, kur auga kaštanlapiai ąžuolai, siauralapiai ir paprastieji uosiai, rytiniai ir paprastieji skroblai, pietinės gudobelės, geltonžiedės sedulos, labai retų eldarinių pušų (uolinės pušies porūšis) giraitės. Iš retų gyvūnų parke sutinkami bezoariniai ožiai, kaukaziniai ularai, lūšys, lokiai, šakalai, nendrinės katės, grąžinti kaukaziniai elniai.

 Šaltiniai 

Kategorija:Azerbaidžano nacionaliniai parkai